Tatjana Järvi

Tatjana Järvi (1987. aastani Bassova, 1987–1997 Kilgas, 1997. aastast Järvi; 7. juunil 1960 – 30. aprill 2025) oli vene päritolu Eesti baleriin, näitleja ja koreograaf.

Ta lõpetas 1978. aastal Tallinna Koreograafiakooli (Elita Erkina klassis) ja 2005. aastal Tallinna Ülikooli koreograafia alal bakalaureuseõppes. 

Ta töötas alates 1978. aastast balletisolistina Estonia balletitrupis, aastatel 1991–1993 oli ta ühtlasi modernballetitrupi Nordstar solist. Ta tegi ka liikumisseadeid, esines varieteekavades ning mängis telelavastustes ja filmides. 

Kui Tatjana Bassova tantsis varietees "Minu veetlev leedi" samanimelises muusikalis, märkas teda režissöör Georgi Jungvald-Hilkevitš ning kutsus ta oma filmi "Kõrgemale vikerkaarest".

Aastatel 1998–2017 oli ta Eesti Balletiliidu liige.Liikmed. Tatjana Järvi Eesti Balletiliidu kodulehel. Vaadatud 5. detsembril 2024 

2000. aastatel töötas Tatjana Järvi Estonia teatris liikumisjuhina.

Looming
Balletirolle
 Effie (Løvenskioldi "Sülfiid", 1983)
 Malagueña solist (Murdmaa "Karje ja vaikus", Singi muusika, 1986)
 Tänavatantsijatar (Minkuse "Don Quijote", 1987)
 Osatäitja (Bonnie Sue Steini "Teekond", Sumera jt muusika, 1991 Nordstaris)
 Osatäitja (Jeanne Yasko "Vaikne kaos", Pärdi muusika, 1991 Nordstaris)
 Adela (Smoriginase "Bernarda Alba maja", Gabelli muusika, 1992 Nordstaris)
 Naine (Murdmaa "Naine", Berio muusika, 1992)
 Prostituut (Bartóki "Võlumandariin", 1992)
 Ibsidilla (Orffi "Catulli carmina", 1993)
 Tütarlaps (Northi "Tütarlaps ja surm", Schuberti muusika, 1994)
 Madu (Murdmaa "Kaotatud paradiis", Penderecki muusika, 1994)
 Eliza ja Victorine (Paulli jt "Konservatoorium", 1995)
 Lucia (de Falla "Suur võlur – armastus", 1996)

Liikumisseadeid
 Künneke "Onupoeg Bataaviast" (2003, rahvusooperi Estonia solistidega Salme Kultuurikeskuses)
 Falli "Armas Augustin" (2003, Georg Otsa nimelise Tallinna Muusikakooli ooperistuudio ettekandes Estonia Talveaias)
 Vinteri, Ehala, Raadiku "Pipi! Nuki! Puhh!" (2007)
 Verdi "Trubaduur" (2008)
 "Õhtusöök vampiiridega" (2012, NUKU)

Lastelavastuse "Pipi! Nuki! Puhh!" liikumisjuhina sai ta koostööd teha ka abikaasa Raivo Järviga, kes oli sama lavastuse kostüümikunstnik. Raivo Järvi on kirjutanud ühe Tatjana Järvi tantsulavastuse libreto."Raivo ja Tatjana Järvi hakkasid kolleegideks". Naisteleht, 23. märts 2007]

Osatäitmisi filmides ja telelavastustes
"Lugu N linna kirurgiast" ("История о хирургии города N", telelavastus, 1984, režissöör Tõnis Kask – AdeptИстория о хирургии города N (1984). Vene keeles, vaadatud 1. mail 2025
"Kaks paari ja üksindus" ("Две пары и одиночество", draama, 1984, Tallinnfilm, režissöör Tõnis Kask – CeciliaДве пары и одиночество (1984) Vene keeles, vaadatud 1. mail 2025
"Kõrgemale vikerkaarest" ("Выше Радуги", muusikal, 1986 Odessa Filmistuudio, režissöör Georgi Jungvald-Hilkevitš – Svetlana Mihhailovna (Sirena)Выше Радуги (1986). Vene keeles, vaadatud 1. mail 2025

Isiklikku 
Ta on olnud muusaks Urmas Kibuspuule. 
Tema esimene abikaasa oli Tõnu Kilgas, nende tütar on Ellen Kilgas.Greta Kaupmees. "Raivo Järvi: "Poeg vajas süüa, polnud aega ahastada"". Õhtuleht, 6. märts 2003 Tema teine abikaasa oli Raivo Järvi.

Ta oli luterlane.Kristel Schwede. "Teekaaslased Tatjana ja Raivo Järvi"Kirsti Vainküla. Naise armastus on midagi nii suurt ja ilusat, et sellele ei saa kunagi ära öelda. Õhtuleht, 29. oktoober 2005

Viited

Välislingid

 Татьяна Басова: БИОГРАФИЯ, kino-teatr.ru
 Tatjana Bassova, IMDB
 Tõnu Hagelberg, Peeter Ernits. "Ma armastan venelast". Luup nr 9 (92), 3. mai 1999
 Greta Kaupmees. "Raivo Järvi: "Poeg vajas süüa, polnud aega ahastada"". Õhtuleht, 6. märts 2003 (intervjuu)
 Katrin Helend-Aaviku. Urmas Kibuspuu viimane kaaslane Tatjana Järvi: „Urmas oli minu jaoks kui tabamata ime“. Õhtuleht, 19. juuni 2020
 "Käbi ei kuku... Tatjana Järvi ja Ellen Kilgas". Vikerraadio saade, 26. mai 2024

Kategooria:Eesti filminäitlejad
Kategooria:Estonia teatri balletitantsijad
Kategooria:Tallinna Ülikooli vilistlased
Kategooria:Eesti venelased
Kategooria:Metsakalmistule maetud
Kategooria:Sündinud 1960
Kategooria:Surnud 2025